સાધારણ રીતે વૃક્ષનાં મૂળ નીચે હોય અને ડાળીઓ ઉપર. અહીં ફેફસાંના સંદર્ભમાં ‘ઊર્ધ્વમૂલં અધ: શાખમ્’ જેવું છે. નાકનાં બે છીદ્રો નાકના ઉપરના છેડે ભેગા થઇને એક થઇ જાય છે. ત્યાંથી આરંભાતિ ટ્રેકિયલ ટ્યૂબ નીચે આવીને ભાગમાં વિભાજિત થઇ જાય છે. પછી આ પુનર્વિભાજન અનેક નાની-નાની નલિકાઓમાં થતું હોય છે. તેને અર્થાત્ આ વાયુની શ્વાસનળીઓને બ્રોન્કિયલ ટ્યૂબ તરીકે પણ ઓળખવામાં આવે છે. આ બ્રોન્કિયલ ટ્યૂબના પેટા વિભાજનને એલ્વીઓલાઇ કહેવામાં આવે છે. આ એલ્વીઓલાઇ ખૂબ જ નાનીનાની રક્તનલિકાઓ દ્વારા આચ્છાદિત કે ઘેરાયેલી હોય છે. તેને કેપીલેરીસના નામે પણ ઓળખવામાં આવે છે.